tea leaf
రికార్డుస్థాయిలో తేయాకు ఉత్పత్తి!
కూనూర్‌: దక్షిణాదిప్రాంతంలో తేయాకు దిగుబడులు తగ్గినా దేశం మొత్తంమీద దిగుబడుల తో మంచి రికార్డుస్థాయి ఉత్పత్తి జరిగిందని అంచ నా. అస్సాం దేశంలోని అన్ని ఇతరప్రాంతాలకంటే ఎక్కువ ఉత్పత్తి చేసింది. రెండుశాతం పెరిగింది. మొత్తం 642.18 మిలియన్‌ కిలోల తేయాకును ఉత్పత్తిచేసింది. తదనంతరం పశ్చిమ బెంగాల్‌ 357.47 మిలియన్‌ కిలోలు ఉత్పత్తిచేయగా డార్జి లింగ్‌ పరంగా ఏడుశాతం క్షీణించి 8.13 మిలియన్‌ కిలోలు ఉత్పత్తి జరిగింది. దేశం మొత్తంగాచూస్తే ఆల్‌టైమ్‌ రికార్డుస్థాయిలో 1239.15 మిలియన్ల కిలోలు ఉత్పత్తిచేసినట్లు తేలింది. డిసెంబరు నెలకు గాను 62.74 మిలియన్‌ల కిలోలు ఉత్పత్తి అంచ నా వేసింది. తేయాకు బోర్డు గతఏడాది లక్ష్యం 57.29 మిలియన్‌ కిలోల కంటే పెరిగింది. 5.45 మిలియన్ల కిలోలు అదనంగా ఉత్పత్తి జరిగింది. వృద్ధిరేటు కూడా 9.51శాతంగా ఉందని గ్లోబల్‌ టీ డైజెస్ట్‌లో రాజేష్‌ గుప్తా వెల్లడించారు. దీనివల్ల మొత్తంగా తేయాకు ఉత్పత్తి 2015 కంటే ఎక్కు వగా ఉన్నట్లు అంచనా.
2016లో మొత్తం ఉత్పత్తి 1239.15 మిలియన్‌ కిలోలకు పెరిగింది. 1208.66 మిలియన్‌ కిలోలుగా ఉంది. మొత్తంగా చూస్తే తేడా 30.49 మిలియన్‌ కిలోలు పెరిగింది. 2.5శాతం వృద్ధిని సాధించినట్లు గుప్తా వెల్లడిం చారు. దక్షిణాదిలో తక్కువ పరిమాణంలోనే ఉత్పత్తి జరిగింది. ఉత్తర భారత్‌ప్రాంతం నుంచే ఎక్కువ ఉత్పత్తిని నమోదు చేసింది. ఉత్తరాదిలో ఉత్పత్తి 1026.91 మిలియన్‌ కిలోలుగా ఉంది. గత ఏడాది 981.09 మిలియన్‌ కిలోలుగా ఉంటే ఐదుశాతం వృద్ధిని సాధించింది. అస్సాం ఒక్కటే భారత్‌లో అత్యధికంగా ఉత్పత్తి చేసింది. 642.18 మిలియన్‌ కిలోలుగా ఉంది. దక్షిణాది ఉత్పత్తి ఏడుశాతం తగ్గి 212.21 మిలియన్‌ కిలోలుగా ఉంది. గత ఏడాది 227.57 మిలియన్‌ కిలోలుగాఉంది. ప్రతికూల వాతా వరణ పరిస్థితులపరంగా తమిళనాడులో తేయాకు ఉత్పత్తి 11శాతం క్షీణించి 145.41 మిలియన్‌ కిలో లకు పడిపోయింది. అంతకుముందు ఏడాది 163.09 మిలియన్‌ కిలోలతో పోలిస్తే 11శాతం తగ్గింది.